laion/Wikipedia-Exotic huggingface dataset:
מגדניית נדה (ירושלים)

מגדניית נדה (ירושלים) היא קונדיטוריה שפעלה ברחוב עמק רפאים מס' 25 בירושלים משנת 1949 ועד אמצע שנות ה-90 של המאה ה-20 (כ-45 שנה), ומכרה עוגות בסגנון ובטעם אירופאי. מגדניית נדה נפתחה בשנת 1949 ב"בית מאסו", בניין מפואר המעוטר בעיטורי קרמיקה ארמנית כחולה, שהיה בבעלותו של ערבי שחי בדרום אמריקה (ולכן המבנה לא הוכרז כ"רכוש נטוש" לאחר מלחמת העצמאות). עד 1948 פעלה במקום חנות המעדנים "ספיניס" שבתקופת המנדט הבריטי הייתה חנות מזון יוקרתית לבריטים ולעשירי ירושלים היהודים והערבים. המגדנייה נפתחה על ידי אלכסנדר (אלכס) וילנה (לילי) יליניץ, זוג ניצולי שואה מקרואטיה, שקראו למגדנייה "נדה" (Nada), על שם בתם (משמעות השם בסרבו-קרואטית היא תקווה). לילי יליניץ למדה קונדיטוריה עוד לפני מלחמת העולם השנייה, בקונדיטוריה בזאגרב. העוגות והחלות של "נדה" היו ברמה גבוהה, במיוחד על רקע הצנע ומדיניות הקיצוב של ראשית ימי המדינה. האופה הראשי, אוטו פיין, למד את מקצועו בווינה, והצליח לאפות מגוון עשיר ואיכותי של עוגות: משטרודל תפוחי עץ ועד לעוגות שוורצוואלד עם קצפת, שוקולד וקרם וניל. תחילה פעלה "נדה" כבית קפה ומגדנייה, בסגנון אירופי של הכנת העוגות ועיצוב המקום. הלקוחות היו בעיקר על בני הקהילה האוסטרו-הונגרית והייקית, דיירי המושבה הגרמנית ושכונות סמוכות, שהתגעגעו לטעמים של מרכז אירופה. הסמיכות לבתי עסק נוספים, כמו: קפה פטר (רח' כרמיה 4) ו"הגריל הרומני של בוקובסקי" (רח' עמק רפאים 43) יצרה לאזור כולו הילה של אירופאיות. בשנת 1964 רכשו אליעזר ולאה שור את המקום מהבעלים הקודמים, והוזהרו שלא להיכנע לקשיים הכלכליים, שהיו באותם ימים ולא להתפשר על תחליפי מזון זולים יותר. משפחת שור הפעילה את המקום יחד עם הקונדיטור פיין, שהמשיך לעבוד ברוחו של יליניץ, ובמשך 30 השנים הבאות התפרסמה "נדה" כמותג איכות ויוקרה. בין היתר, נאפו שטרודלים של תפוחי עץ ודובדבנים, זאכרטורטה, קרמשניט (עוגת נפוליאון), קרואסונים צרפתיים, קוגלהוף שמרים, פטיפורים (petits fours) ממרציפן ושוקולד וגם חלות שבת. "נדה" סיפקה עוגות לבתי קפה כמו "קפה אלנו", "קפה עטרה" וקפה טעמון במרכז העיר, וכן לבתי המלון מלון הולילנד ומלון עדן. עם לקוחותיה נמנו גם בית הנשיא, משכן הכנסת ומשרדי הממשלה, וראשי הממשלה גולדה מאיר, יצחק שמיר ויצחק רבין. צילומים של כמה מן האורחים החשובים, עם הקדשות, עיטרו את קירות בית העסק. בשנות ה-70 וה-80 נמנו על הלקוחות גם עשירי בית לחם, שמדי חג המולד היו מזמינים עוגות קרם ומרציפן רבות-קומות, וכן את אנשי או"ם שהטיסו עוגות משדה התעופה עטרות לאירועים חגיגיים שערך האו"ם באותה עת, במקומות כמו ביירות ואלכסנדריה. ברונו קרייסקי, קנצלר אוסטריה בשנים 1970–1983, התפעל מהשטרודל של "נדה" והעיד כי אינו נופל, לטעמו, מזה שבווינה. שמעם של מוצרי "נדה" הגיע עד ולינגטון בירת ניו זילנד, שם נפתחה מגדנייה באותו שם, אשר זכתה בשנת 1987 בתואר "מגדניית השנה". באמצע שנות ה-90 של המאה ה-20 נסגרה מגדניית "נדה" בעקבות מחלתו של הקונדיטור. במקומה נפתחה מסעדה בשם יוג'ה, שהתמחתה במאכלים אסיאתיים, אך גם היא נסגרה כעבור זמן לא רב. בהמשך פעלו במקום מסעדת הסושי RYU (דרקון ביפנית), חנות של מזון אורגני, ומרכול המתמחה בבשר. דוד קרויאנקר, המושבה הגרמנית ורחוב עמק רפאים, הוצאת כתר, 2008, עמ' 310–311. דורי פינטו, ירח, עם עובד, 2020 (הספר מתאר את חייהם של חמישה מתושבי עמק רפאים במשך יום אחד בשנת 1969. נזכרים בו בהרחבה גם מגדניית נדה ועובדיה, אך היא מוצגת בשם בדוי כ"קונדיטוריה קוך"). אתר האינטרנט הרשמי של Nada Bakery, New Zeland (באנגלית)
אליאור לוי

אליאור לוי (נולד ב-2 בספטמבר 1977) הוא עיתונאי ישראלי, ראש תחום הפלסטינים בכאן חדשות. היה הכתב והפרשן לענייני פלסטינים של אתר ynet וידיעות אחרונות במשך 11 שנה. לוי גדל במעלה אדומים. הוא למד בבית הספר היסודי תומר רחל ובחט"ב דקל וילנאי ביישוב. ערבית למד מאז חטיבת הביניים שלו (ובסיוע סבתו). את שנות התיכון עשה בעירוני ג' בירושלים. הוא בוגר האוניברסיטה העברית ביחסים בין לאומיים ולימודי המזרח התיכון. את דרכו העיתונאית החל לוי ב-2008 כאשר החל לשמש כתב לענייני פלסטינים ברשות השידור. ב-2011 עזב את רשות השידור ועבר ל-ynet ולידיעות אחרונות, שם החל לשמש ככתב ופרשן לענייני פלסטינים במקומו של עלי ואקד. בין פרסומיו של לוי היו המגעים בין הליכוד לבכירים ברשות הפלסטינית על מנת לבקש תמיכה בבנימין נתניהו חודש לפני הבחירות לכנסת ה-24, הקמת נציגות חמאס בלבנון וחשיפת תמונתו של המחבל הפלסטיני שהרג את לוחם ימ"ס בראל שמואלי. לוי גם היה שליח ynet וידיעות אחרונות לבחריין ולאוקראינה. ב-20 ביוני 2022 הודיע שלאחר כ-11 שנה ב-ynet וידיעות אחרונות, הוא עוזב את תפקידיו, ועובר לשמש כראש התחום הפלסטיני בכאן חדשות. ב-6 ביולי 2022 פרסם את כתבתו האחרונה ב-ynet, וב-1 באוגוסט החל לעבוד רשמית בתאגיד השידור. לוי נשוי ומתגורר בקיבוץ כרמיה שבעוטף עזה. בן למשפחה שכולה. ציוץ של צבי אשכנזי ברשת החברתית אקס (טוויטר), 2 בספטמבר 2021 אמילי גרינצווייג‏, עלי ואקד עוזב את ynet, באתר וואלה, 2 בינואר 2011 ציוץ של אליאור לוי ברשת החברתית אקס (טוויטר), 27 באוקטובר 2023 ציוץ של אליאור לוי ברשת החברתית אקס (טוויטר), 27 באוקטובר 2023 אלכסנדר כץ, הלם בעולם הערבי: הכתב לענייני פלסטינאים עלי ואקד עוזב את ynet, באתר ביזפורטל, 2 בינואר 2011 אליאור לוי, אלכסנדרה לוקש, זעם בימין על מגעי סגן השר מהליכוד עם הפלסטינים: "לנתניהו אין קווים אדומים", באתר ynet, 22 בפברואר 2021 אליאור לוי, בחשאיות מוחלטת ותחת כיסוי אזרחי: הסניף הלבנוני של חמאס, באתר ynet, 3 בדצמבר 2021 חשיפה: חמאס שחרר את המחבל שרצח את בראל ממעצר הגנתי, באתר ynet, 14 באוקטובר 2021 דוד ורטהיים‏, מכה נוספת לידיעות אחרונות: הפרשן אליאור לוי מצטרף לכאן חדשות, באתר וואלה, 20 ביוני 2022 אליאור לוי בדיווח מיוחד מבחריין, באתר יוטיוב דיווח של כתבנו אליאור לוי מלבוב שבאוקראינה, באתר יוטיוב כתב "ידיעות" לענייני פלסטינים מצטרף לתאגיד השידור, באתר אייס, 20 ביוני 2022 אליאור לוי, בחגיגות העצמאות לאלג'יריה: פגישה נדירה בין אבו מאזן להנייה, באתר ynet, 5 ביולי 2022 ציוץ של איתי שיקמן ברשת החברתית אקס (טוויטר), 1 באוגוסט 2022 ציוץ של אליאור לוי ברשת החברתית אקס (טוויטר), 27 באוקטובר 2023 אליאור לוי, ציוץ באתר טוויטר
חזיר יבלות

חזיר יבלות (שם מדעי: Phacochoerus) הוא סוג במשפחת החזיריים הכולל את המינים: חזיר יבלות מדברי (P. aethiopicus) חזיר יבלות מצוי (P. africanus) שתי יבלות עצם בכל צד של פניו הקנו לחזיר זה את שמו. הוא מצוי ברוב חלקי אפריקה, ומעדיף מישורי עשב ושיחים על פני יערות. חזירי היבלות ניצודים בידי חתוליים גדולים, צבועים ותנים, אך הם לוחמים בעוז כאשר הם מכותרים. הם אוכלים בעיקר מזון צמחי וגם חרקים וזחלים. אורכו של חזיר היבלות נע בין 90 ל-150 ס"מ, ומשקלו 50 עד 150 ק''ג. הנקבות קלות יותר מהזכרים, וגובהן 60 ס''מ, בעוד הזכרים בגובה 80 ס''מ. בערב, החזירים מתאספים בקבוצות משפחתיות וישנים במחילות שהם חופרים בעזרת ניביהם הארוכים, אשר מספקים להם מחסה מפני טורפים כמו אריות, נמרים, זאבים טלואים, ובנוסף המחילות שומרות שלא יהיה לחזירי היבלות קר מדי בלילה. הנקבה ממליטה שם את גוריה, בין 2 ל־14 גורים, והם חיים בסביבת המחילה במשך 6–7 שבועות. ההריון נמשך כ-170 יום. מדיה וקבצים בנושא חזיר יבלות בוויקישיתוף חזיר יבלות, באתר ITIS (באנגלית) חזיר יבלות, באתר NCBI (באנגלית) חזיר יבלות, באתר האנציקלופדיה של החיים (באנגלית) חזיר יבלות, באתר GBIF (באנגלית) משפחת חזירי יבלות בשמורת מסאי מארה בקניה - סרטון, סרטון באתר יוטיוב ארז ארליכמן, עזרה מחבר: איך חזיר היבלות נפטר מקרציות?, באתר ynet, 7 במרץ 2016 חזיר יבלות מצוי, באתר https://animaldiversity.org/ ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
חרלמבוס פטרידיס

חרלמבוס פטרידיס (ביוונית: Χαράλαμπος Πετρίδης; נולד ב-19 באוקטובר 1974) הוא פוליטיקאי קפריסאי, המשמש כשר ההגנה של קפריסין.[דרושה הבהרה] פטרידיס נולד בניקוסיה, קפריסין. הוריו ניהלו חברת נדל"ן. הוא למד לתואר ראשון בעריכת דין עם התמחות בניהול עיזבון באוניברסיטת אוקספורד ברוקס (אנ'), והמשיך לתואר שני בכלכלת ומימון קרקעות בסניף של אוניברסיטת קיימברידג'. לאחר סיום לימודיו החל לעסוק בנדל"ן, עם התמחות בשמאות מקרקעין, ייעוץ מקרקעין והכנת מחקרי כדאיות לעסקאות נדל"ן. בשנים 2004–2013 היה חבר בוועד המנהל של איגוד שמאי המקרקעין של קפריסין, ואף היה נשיא האגודה בשנים 2009–2013. בנוסף, הוא היה חבר במועצת המנהלים של המכון המלכותי של מודדים מוסמכים של קפריסין (2012–2014). בדצמבר 2013 הוא מונה לנשיא הארגון לפיתוח קרקעות של קפריסין (COAG), תפקיד בו כיהן עד 2016. בבחירות המוניציפליות של שנת 2016 התמודד פטרידיס לראשות עיריית אגלנציה, בה הוא מתגורר בשנת 2003. הוא רץ מטעם מפלגת האספה הדמוקרטית, ונתמך על ידי נשיא קפריסין ניקוס אנסטסיאדיס. בבחירות הוא זכה ביתרון זעום של 45.73% מהקולות על פני יריבו קוסטאס קורטאס שזכה ב-44.68% מהקולות, ונבחר לראשות העיר. ב-29 ביוני 2020 נבחר פטרידיס על ידי הנשיא אנסטסיאדיס לכהן כשר ההגנה של קפריסין. Το who is who του νέου Υπουργού Άμυνας, Χαράλαμπου Πετρίδη | News, web.archive.org, ‏2020-06-29 Το who is who του νέου Υπουργού Άμυνας, Χαράλαμπου Πετρίδη, web.archive.org, ‏2020-06-29 Ο Φιλελεύθερος - Δημοτικές εκλογές 2016, web.archive.org, ‏2020-06-29 Και επίσημα Δήμαρχος Αγλαντζιάς ο Χαράλαμπος Πετρίδης | News, web.archive.org, ‏2020-06-29 Εγκαινίασε το επιτελείο του ο Πετρίδης στην Αγλαντζιά, web.archive.org, ‏2020-06-29 Secretariat Council of Ministers, web.archive.org, ‏2019-07-27 SigmaLive, Αέρας ανανέωσης σε Νομική Υπηρεσία και σε δυο Υπουργεία | News, www.sigmalive.com 403 unauthorized, www.philenews.com (באנגלית) SigmaLive, Αλλαγή φρουράς σε Υπ.Δικαιοσύνης & Άμυνας - Παρέλαβαν επίσημα Γιολίτη-Πετρίδης | News, www.sigmalive.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חרלמבוס פטרידיס".
Melody

"Melody" (בעברית: מלודיה) הוא סינגל של המפיק המוזיקלי הבריטי, סיגלה, שיצא, על ידי חברות התקליטים מיניסטרי אוף סאונד ו-B1 רקורדינגס, ב-21 בינואר 2022. השיר כולל שירה של הזמרת-יוצרת הנורווגית, אידה מרטיניסן בוטן. נכון לאוגוסט 2022, השיר הושמע למעלה מ-58 מיליון פעמים בספוטיפיי. הווידאו קליפ הלירי פורסם בחשבון היוטיוב של סיגלה ב-21 בינואר 2022. נכון לאוגוסט 2022, הווידאו קליפ הלירי נצפעה למעלה מ-4 מיליון פעמים. הווידאו קליפ, שצולם בטאוטיוואקאן דה אריסטה (ספ'), מקסיקו, פורסם בחשבון היוטיוב של סיגלה ב-4 בפברואר 2022. נכון לאוגוסט 2022, הווידאו קליפ נצפה למעלה מ-5 מיליון פעמים. מידע על הסינגל "Melody" באתר מיוזיק בריינז מילות השיר "Melody" באתר Genius סרטון השיר "Melody" באתר יוטיוב מידע על השיר "Melody" באתר iTunes מידע על השיר "Melody" באתר ספוטיפיי Sigala readies fans for album #2 with new single Melody – Sony Music Canada, 21 בינואר 2022, ארכיון מ-2022-10-15, נבדק ב-2022-08-11 {{citation}}: (עזרה) Sigala Releases New Song “Melody” (ביפנית), ארכיון מ-2022-05-16, נבדק ב-2022-08-11 Sigala – Melody (2022, File), 2022-01-21, ארכיון מ-2022-06-09, נבדק ב-2022-08-11 Ida Martinsen Botten | Discography | Discogs, ארכיון מ-2022-06-09, נבדק ב-2022-08-11 Sigala, ‘Melody’ – Single Review ★★★★☆ - Music News, ארכיון מ-2022-08-12, נבדק ב-2022-08-11 Sigala Returns With a New Brilliant Pop Single ‘Melody’ (באנגלית אמריקאית), 2022-01-24, ארכיון מ-2022-01-26, נבדק ב-2022-08-11 Melody by Sigala - Songfacts, ארכיון מ-2022-08-03, נבדק ב-2022-08-11 SIGALA – Melody (בפולנית), 2022-02-03, ארכיון מ-2022-02-03, נבדק ב-2022-08-11 Melody, 2022-01-21, ארכיון מ-2022-08-11, נבדק ב-2022-08-11 Sigala - Melody (Lyric Video), ארכיון מ-2022-08-11, נבדק ב-2022-08-11 Sigala - Melody (Official Video), ארכיון מ-2022-10-10, נבדק ב-2022-08-11 Promonews, Sigala 'Melody' by Samuel Douek | Videos, Promonewstv (באנגלית) (ארכיון) "עותק בארכיון". Archived from the original on 2022-10-15. https://web.archive.org/web/20221015101200/https://music.apple.com/us/album/melody-single/1600898918. Retrieved 2022-08-11.
מן הפח אל הפחת

מִן הַפַּח אֶל הַפַּחַת הוא ביטוי עברי המבוסס על לשון המקרא. משמעות הביטוי היא הידרדרות במצב, מעבר ממצב רע למצב גרוע. ביטוי עברי דומה לו מצוי בספרות הראשונים: ללכת מדחי אל דחי. הביטוי בנוי על פסוק בספר ישעיהו המתאר מעבר מצרה אחת לחברתה: ”וְהָיָה הַנָּס מִקּוֹל הַפַּחַד יִפֹּל אֶל-הַפַּחַת וְהָעוֹלֶה מִתּוֹךְ הַפַּחַת יִלָּכֵד בַּפָּח כִּי-אֲרֻבּוֹת מִמָּרוֹם נִפְתָּחוּ וַיִּרְעֲשׁוּ מוֹסְדֵי אָרֶץ.” פסוק דומה לו נמצא בספר ירמיהו: ”הַנָּס מִפְּנֵי הַפַּחַד יִפֹּל אֶל הַפַּחַת וְהָעֹלֶה מִן הַפַּחַת יִלָּכֵד בַּפָּח כִּי אָבִיא אֵלֶיהָ אֶל מוֹאָב שְׁנַת פְּקֻדָּתָם נְאֻם ה'.” בביטוי השגור כיום הוחלף סדר הנפילה, בעוד בפסוק עצמו העולה מן הפחת יפול בפח, בביטוי השגור מי שיצא מהפח יפול בפחת. יעקב עציון, מן הפח אל הפחת, באתר מכון צומת מן הפח אל הפחת, באתר האקדמיה ללשון העברית, ‏26 ביוני 2024 "וְהָעוֹלֶה מִתּוֹךְ הַפַּחַת יִלָּכֵד בַּפָּח" (ישעיהו כ"ד, י"ח) כנראה שגם פח וגם פחת הם מקומות בלתי נעימים באופן שווה, ואין לסדר משמעות. ראו למשל בשו"ת הריב"ש (סימן תסח): "שהיתומים ילכו תמיד מדחי אל דחי". ספר ישעיהו, פרק כ"ד, פסוק י"ח ספר ירמיהו, פרק מ"ח, פסוק מ"ד
אליהו רביבו

אליהו (אלי) רביבו (נולד בכ"ה באייר ה'תשל"ג, 27 במאי 1973) הוא חבר הכנסת העשרים וחמש מטעם הליכוד ויו"ר הוועדה המיוחדת לעובדים זרים. נולד בלוד כבנם הבכור של יעקב ואסתר. הוא פעיל במפלגת הליכוד מאז הבחירות לכנסת הארבע עשרה ולראשות הממשלה (1996), ובד בבד היה עובד עיריית לוד. עם בחירת אחיו יאיר לראשות העיר ב־2013 פרש מתפקידיו בעירייה. בבחירות המקדימות לקראת הבחירות לכנסת העשרים וחמש (2022) התמודד על ייצוג מחוז השפלה ברשימת הליכוד, מחוז שנציגו משוריין במקום ה־19 ברשימת הליכוד, ואחיו יאיר ניהל את מטה הבחירות שלו. לאחר שראש ועד עובדי רשות שדות התעופה פנחס עידן, שזכה באותה משבצת בפריימריז הקודמים, פרש מההתמודדות והעביר את תמיכתו לרביבו, גבר האחרון על מועמדותם של דוד שרן, שהיה מנהל לשכת ראש הממשלה בנימין נתניהו, וגיא צור, חבר מועצת העיר רחובות, וזכה ל־48% מהקולות במחוז. באפריל 2023 פורסם בערוץ 12 תחקיר של עמרי מניב ולפיו שבועיים לפני הפריימריז בליכוד שבהם זכה רביבו, סיפקה עיריית לוד בראשות אחיו יאיר אישורים חריגים לשני עסקים גדולים, מזהמים ובלי היתרים, השייכים לג'ומעה אזברגה, קבלן קולות ערבי של הליכוד, שתמך באחים. התנגד להטלת מס על סיגריות שנמכרות בדיוטי פרי, מחשש שהמס יפגע בהכנסות של רשות שדות התעופה. נשוי למירי, להם שלושה ילדים והם תושבי גדרה. לרביבו תואר ראשון בחינוך מהקריה האקדמית אונו. אליהו רביבו, באתר הכנסת אליהו רביבו, ברשת החברתית אקס (טוויטר) אליהו רביבו, באתר כנסת פתוחה שרי מקובר-בליקוב, ‏הסיפור המלא: כך התגלגל המתווה לפיתרון משבר החקיקה בכנסת | אליהו רביבו בריאיון, באתר מעריב אונליין, 25 באוגוסט 2023 מערכת רמלוד נט ובאר יעקב, ערב הפריימריז של הליכוד: תמיכה של כל מנהיגי האזור באליהו רביבו, באתר רמלוד נט באר יעקב, ‏5 באוגוסט 2022 עמרי מניב, ‏האחים רביבו וקבלן הקולות שפוגע בבריאות תושבי לוד, באתר ‏מאקו‏, 15 באפריל 2023 עדי כהן, אבי בר-אלי, סרטן תמורת פריימריז: ההודאה המדהימה של חבר הכנסת מהליכוד, באתר TheMarker‏, 21 בפברואר 2024; "לא מצטער": הח"כ שמתנגד למס על סיגריות בדיוטי פרי - מסביר, באתר חדשות 13, 22 בפברואר 2024
שלום דנינו

שלום דנינו (נולד ב־30 באפריל 1956, י"ט באייר ה'תשט"ז) הוא פוליטיקאי ישראלי המכהן כחבר הכנסת העשרים וחמש מטעם הליכוד. שלום דנינו נולד ב־30 באפריל 1956 באופקים לפריחה ומאיר דנינו שעלו ממרוקו וגדל במשפחה של מצביעי תנועת החרות מראשוני היישוב. דנינו שירת בחיל האוויר הישראלי במשך כעשור והשתחרר בדרגת רב-סרן. קיבל תואר ראשון מאוניברסיטת בן-גוריון וכן בוגר תעודה בניהול מאוניברסיטת בר-אילן. דנינו הוא יזם ואיש עסקים והוא בעל בית האבות "דורות". ב-2019 התמודד דנינו בבחירות המקדימות במפלגת הליכוד לקראת הבחירות לכנסת העשרים ואחת על משבצת מחוז הנגב אך הפסיד לשלמה קרעי. דנינו הוצב במקום ה־55 ברשימה. עקב המשבר הפוליטי בישראל לא נערכו בחירות מקדימות נוספות בבחירות לכנסת העשרים ושתים, העשרים ושלוש והעשרים וארבע, ודנינו הוצב במקום ה־55–57 ברשימה. בבחירות המקדימות בליכוד ב־2022 נבחר דנינו למשבצת מחוז הנגב כשהוא גובר על ראש עיריית קריית מלאכי ליאור קצב ועל סגן ראש עיריית באר שבע שמעון בוקר. הוא שובץ במקום ה-22 ברשימת הליכוד, שזכתה ל־32 מנדטים וכך נכנס לכנסת. ביוני 2023 התייחס לרפורמה המשפטית, טען כי ניסה לעצור אותה, אך יצא נגד ההפגנות במסגרת המחאה נגד הרפורמה. דנינו חבר בוועדת הכלכלה ובוועדת החוץ והביטחון, יו"ר קבוצת ידידות ישראל אלבניה, יו"ר קבוצת ידידות ישראל פורטוגל, יו"ר משותף עם חברת הכנסת אפרת רייטן בקבוצת ידידות טורקיה ישראל. ב-31 בינואר 2023 מונה כיו"ר ועדת המשנה למוכנות וביטחון שוטף של ועדת החוץ והביטחון ושימש בתפקיד זה גם במהלך מתקפת הפתע על ישראל. תחקיר שבוצע בנובמבר 2023 העלה כי הוועדה בראשותו לא כונסה אף פעם מאז הקמתה ועד מועד זה. בנובמבר 2023, במהלך מלחמת חרבות ברזל, הגיש דנינו תלונה נגד אזרחית שריססה גרפיטי על קיר ביתו בעומר. דנינו מתגורר בעומר שבנגב, נשוי לאלן ואב לשלוש בנות. אחיו הוא ראש עיריית אופקים איציק דנינו. דנינו חבר בוועד המנהל של מוזיאון חיל האוויר. מדיה וקבצים בנושא שלום דנינו בוויקישיתוף שלום דנינו, באתר הכנסת שלום דנינו, ברשת החברתית פייסבוק שלום דנינו, ברשת החברתית אקס (טוויטר) שלום דנינו, באתר כנסת פתוחה היוצאים והבאים: הכירו את הפנים החדשות בכנסת ה-25, באתר עכשיו 14, 6 בנובמבר 2022 ישראל פריי, מפלגת השלטון מתרעננת: הקאמבק, ראש העיר והביטחוניסט, באתר השבוע בחולון, בת ים וראשל"צ, ‏14 בפברואר 2019 יעקב לוי, הקרב על המושב: מה הסיכוי שהפעם יהיה נציג מבירת הנגב בכנסת?, באתר mynet‏ באר שבע, 24 בינואר 2019 הליכוד בהנהגת בנימין נתניהו לראשות הממשלה, ועדת הבחירות המרכזית לכנסת ה-21 הליכוד בהנהגת בנימין נתניהו לראשות הממשלה, ועדת הבחירות המרכזית לכנסת ה-22 הליכוד בהנהגת בנימין נתניהו לראשות הממשלה, ועדת הבחירות המרכזית לכנסת ה-23 הליכוד בהנהגת בנימין נתניהו לראשות הממשלה, ועדת הבחירות המרכזית לכנסת ה-24 ארנולד נטייב, ‏ח"כ מהליכוד הודה: "ניסיתי לעצור את החקיקה המשפטית, נועדתי עם ח"כים מהאופוזיציה", באתר מעריב אונליין, 10 ביוני 2023 מורן אזולאי, גד ליאור, שרון כידון, בכנסת עוד רבים על הפיצוי, והעסקים באי ודאות: "יש תחושה שלא עושים דבר", באתר ynet, 25 באוקטובר 2023 חברי כנסת סיירו באל קסום: הגיע הזמן לשתף את אחינו הבדואים בחברה, באתר www.b7net.co.il שבי גטניו, חשיפת "שקוף": ועדת המשנה שעוסקת במוכנות וביטחון שוטף לא כונסה אפילו פעם אחת מאז הקמתה, באתר שקוף, ‏2023-11-21 יניר יגנה‏, אזרחית נעצרה כי ריססה "1,400" על ביתו של ח"כ שלום דנינו מהליכוד - וואלה חדשות, באתר וואלה, 9 בנובמבר 2023 אור-לי ברלב, הפגנה מול ביתו של דנינו, באתר [X], ‏9 בנובמבר 2023
אליהו דלל

אליהו (אלי) דלל (נולד ב-24 בפברואר 1955, ב' באדר ה'תשט"ו) הוא חבר הכנסת העשרים וחמש מטעם מפלגת הליכוד ויו"ר הוועדה לזכויות הילד. בעבר היה סגן ראש העיר נתניה וממלא מקומה וקודם לכן מנכ"ל העירייה והחברה לפיתוח העיר. אלי דלל נולד לראובן, מיוצאי עיראק. בהשכלתו הוא מהנדס מכונות ובעל תואר שני במנהל ובמדיניות ציבורית מאוניברסיטת תל אביב. ב־1981–1982 עמד בראש אגודת הסטודנטים של האוניברסיטה, ובתקופה זו החל את פעילותו במפלגת הליכוד. היה מנכ"ל עיריית נתניה והחברה לפיתוח נתניה. לקראת הבחירות לרשויות המקומיות ב־2008 חבר למרים פיירברג – ראש העיר מטעם הליכוד מאז 1998, להקמת מפלגה חדשה בשם "נתניה אחת", שרשמה אז הישג של שליש מהמושבים במועצה (9 מ־27). גם במערכות הבחירות הבאות התמודדה המפלגה במתכונת דומה וזכתה להישגים דומים. עד לבחירתו לכנסת ב־2022 היה דלל סגנה של פיירברג וממלא מקומה, ממונה על תחבורה, היערכות לשעת חירום, אזורי תעשייה ופיתוח עסקי וראש ועדות בטיחות בדרכים, שימור אתרים, כספים והנצחת זכר נרצחי הטרור. בנוסף, הוא חבר בוועד המנהל של המכללה האקדמית נתניה ובחבר הנאמנים שלה ובעמותת ידידי מרכז רפואי מאיר. בבחירות המקדימות לקראת הבחירות לכנסת העשרים וחמש התמודד לרשימת הליכוד מטעם מחוז מישור החוף, גבר על מבקר הליכוד שי גלילי ושובץ במקום ה-29, ונבחר לכנסת. בכנסת ה-25 מכהן דלל כיו"ר הועדה לזכויות הילד וחבר בוועדת הכספים והוועדה לקידום מעמד האישה ולשוויון מגדרי. דלל נשוי לעורכת הדין אסתר דלל ואב לשלושה ילדים, שניים מהם מהנדסים ואחד רואה חשבון. מתגורר בשכונת נווה איתמר בנתניה. חובב רכיבה על אופניים ובישול, ואף הופיע בעונה השמינית של מאסטר שף (2019). מדיה וקבצים בנושא אליהו דלל בוויקישיתוף אליהו דלל, באתר הכנסת אליהו דלל, ברשת החברתית פייסבוק אליהו דלל, ברשת החברתית אקס (טוויטר) אליהו דלל, ברשת החברתית אינסטגרם אליהו דלל, באתר כנסת פתוחה הח"כים החדשים שתראו בכנסת הבאה - והח"כים המכהנים שמצאו עצמם בחוץ, באתר ‏מאקו‏, 11 באוגוסט 2022 אנה ברסקי, ‏הכר את המועמד לכנסת: אלי דלל רוצה לשמור על הזהות היהודית, באתר מעריב אונליין, 3 באוגוסט 2022 חוגגים לממלא מקום ראש העיר אלי דלל, יום הולדת 60, בעמוד הפייסבוק של מרים פיירברג-איכר, 24 בפברואר 2015 אור בוקר, מנהיגות, עשייה, צניעות וקבלות: אלי דלל יתמודד בפריימריז בליכוד, באתר נתניהנט, 1 ביולי 2022 האודישן של אלי דלל, באתר מאקו, ‏28 במאי 2019
עלי גייטי

עלי גייטי (בערבית: علي غاتي; באנגלית: Ali Gatie; נולד ב-31 במאי 1997) הוא זמר-יוצר עיראקי-קנדי. עלי גייטי נולד להורים עיראקים בתימן ב-31 במאי 1997. מאוחר יותר, עבר לגור באבו דאבי, ולאחר מכן במיסיסוגה, קנדה. ב-2018, הוא הוחתם בחברת התקליטים וורנר רקורדס. ב-14 ביוני 2019, הוא הוציא את הסינגל "It's You". הסינגל הגיע, בשיאו, למקום ה-70 בבילבורד הוט 100. ב-8 בנובמבר 2019, הוא הוציא את המיני-אלבום הראשון שלו, You.‏ ב-23 בינואר 2020, הוא הוציא את הסינגל "What If I Told You That I Love You". הסינגל הגיע, בשיאו, למקום ה-95 בבילבורד הוט 100. ב-13 באוקטובר 2020, הוא הוציא, בשיתוף פעולה עם טייט מקריי, את הסינגל "Lie to Me". הסינגל הגעי, בשיאו, למקום ה-76 בקנדה ולמקום העשירי בניו זילנד. בנוסף, הסינגל זכה בתואר זהב מ-Music Canada ב-26 במרץ 2021, הוא הוציא את המיני-אלבום השני שלו, The Idea of Her.‏ ב-2021, הוא היה מועמד בפרס ג'ונו בקטגוריות אמן השנה, בחירת הקהל ואלבום השנה. מדיה וקבצים בנושא עלי גייטי בוויקישיתוף אתר האינטרנט הרשמי של עלי גייטי (באנגלית) עלי גייטי, ברשת החברתית פייסבוק עלי גייטי, ברשת החברתית אקס (טוויטר) עלי גייטי, ברשת החברתית אינסטגרם עלי גייטי, ברשת החברתית טיקטוק עלי גייטי, סרטונים בערוץ היוטיוב עלי גייטי, במסד הנתונים הקולנועיים IMDb (באנגלית) עלי גייטי, באתר אפל מיוזיק (באנגלית) עלי גייטי, באתר ספוטיפיי עלי גייטי, באתר סאונדקלאוד (באנגלית) עלי גייטי, באתר Last.fm (באנגלית) עלי גייטי, באתר AllMusic (באנגלית) עלי גייטי, באתר MusicBrainz (באנגלית) עלי גייטי, באתר דיזר עלי גייטי, באתר Yandex.Music (ברוסית) עלי גייטי, באתר Discogs (באנגלית) עלי גייטי, באתר Genius עלי גייטי, באתר SecondHandSongs עלי גייטי, באתר בילבורד (באנגלית) עלי גייטי, באתר טיידל (באנגלית) "Ali Gatie Shows the Different Forms of Love in Tender 'It's You' Video: Watch". Billboard. ארכיון מ-2020-11-21. נבדק ב-12 בדצמבר 2019. {{cite web}}: (עזרה) Chatterjee, Uppy (5 באוגוסט 2019). "INTERVIEW: How Ali Gatie Went From Sending Voice Memo Songs To Girls To Having A Top 20 Single". coolaccidents.com. ארכיון מ-2020-08-07. נבדק ב-8 בדצמבר 2019. {{cite web}}: (עזרה) Saponara, Michael (11 ביולי 2019). "Ali Gatie Talks "It's You" and Why He Wants to Be 'the Perfect Mixture of Ed Sheeran and J. Cole'". Billboard. ארכיון מ-2020-11-21. נבדק ב-8 בדצמבר 2019. {{cite web}}: (עזרה) "Ali Gatie – Artist Profile". eventseeker.com. n.d. ארכיון מ-2020-08-07. נבדק ב-24 במרץ 2020. {{cite web}}: (עזרה) "HITS Daily Double". HITS Daily Double. ארכיון מ-2020-08-07. נבדק ב-12 בדצמבר 2019. {{cite web}}: (עזרה) Kayla (1 באוקטובר 2019). "Ali Gatie Is This Month's 'One To Watch' Artist!". Kiss 102.7. ארכיון מ-2019-12-08. נבדק ב-8 בדצמבר 2019. {{cite web}}: (עזרה) Mahadevan, Tara (8 בנובמבר 2019). "Ali Gatie Marks His Debut with You EP". Complex. ארכיון מ-2020-06-26. נבדק ב-8 בדצמבר 2019. {{cite web}}: (עזרה) "Ali Gatie announces 'The Idea of Her' EP with heartbreaking 'Can't Let You Go' single". Inquirer. 16 במרץ 2021. ארכיון מ-2021-03-18. נבדק ב-23 במרץ 2021. {{cite web}}: (עזרה)
מרים חנון (כדורסלנית)

מרים חָנוּן (נולדה ב-6 ביולי 1994) היא כדורסלנית ישראלית המשחקת בנבחרת הנשים של ישראל ומשנת 2022 בקבוצת ב.מ.ס. הרלב (אנ') מהליגה המקצוענית הראשונה של דנמרק. חנון נולדה בכפר דֶבֵּל שבדרום לבנון, בת למשפחת קצין בצבא דרום לבנון, שעקרה בהליכה רגלית אל מעבר לגבול, ומשם לנהריה. זאת בעת נסיגת צה"ל מלבנון בשנת 2000. היא החלה לשחק כדורסל בקבוצת הנערות של הפועל נהריה ולאחר מכן בקבוצת הבוגרות שלה, זאת על אף התנגדותו של אביה לאורך רוב דרכה. בשנת 2013 קיבלה מלגה לשחק בארצות הברית ושיחקה שם עד שנת 2015 בקבוצת הנשים של אוניברסיטת מדינת ג'ורג'יה (אנ'), ארצות הברית ואז עברה לשחק באקרד קולג' (אנ') עד שנת 2017, שם הייתה שותפה לאליפות הקונפרנס באותה שנה. בשנה זו חזרה לארץ והצטרפה בקבוצת בנות הרצליה לשתי עונות, ולאחר מכן לשתי עונות בקבוצת א.ס. רמת השרון, ולבסוף בעונת 2021-22 לאליצור רמלה, איתה זכתה באליפות המדינה ושיחקה גם במסגרת היורוקאפ. היא ייצגה את ישראל במסגרת נבחרות הנשים למיניהן כדלקמן: נבחרת הקדטיות במסגרת אליפות אירופה דרג ב' במקדוניה 2010; נבחרת הנערות עם שתי אליפויות אירופה דרג ב' בשנים 2011 ו-2012; עם נבחרת העתודה בשתי אליפויות אירופה דרג ב' בשנים 2013 ו-2014 ועם נבחרת הבוגרות במוקדמות אליפות אירופה בשנים 2020 ו-2021. הממוצעים הטובים ביותר שלה היו עם נבחרת העתודה ב-2014: 7.6 נקודות, 5.4 ריבאונדים, 1.1 אסיסטים ב-25 דקות. ב-11 אוגוסט 2022 יצאה הודעה שחנון מצטרפת לקבוצת הנשים של קבוצת ב.מ.ס. הרלב מהליגה המקצוענית הראשונה של דנמרק. מרים חנון, באתר מנהלת הליגה Mariam Hannoun #5 2020 2021 Highlights, סרטון יוטיוב, 6 יוני, 2021 מלבנון באהבה: הכדורסלנית מרים חנון. כתבת כאן 11 בהרצה, 2018. ליגה אחרת - בחורה כארז. עודד גוברשטין, ערוץ ספורט ישיר HD5 מיה איידן, הבריחה, הקושי של הוריה – והכדורסל: הלבנונית שהפכה לכוכבת נבחרת ישראל, באתר חדשות 13, 18 בדצמבר 2021 מרים חנון, באתר BLUE & WHITE Basketball Players Agency 2016-17 Women's Basketball Roster, Eckerd College, 2017 DII Basketball: Eckerd wins Sunshine State Conference Championship, NCAA - National Collegiate Athletic Association, March 5, 2017, ‏5 מרץ, 2017. איתי קאשי, ‏יוצאת לאירופה: מרים חנון עברה לדנמרק, באתר ערוץ הספורט, 11 באוגוסט 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרים חנון (כדורסלנית)".